เผยเบื้องหลัง สหรัฐฯกร้าวส่งเรือบรรทุกเครื่องบิน มาต.อ.กลาง ขู่อิหร่าน 
สถานการณ์ตึงเครียดระหว่างสหรัฐฯ กับอิหร่าน ทวีความตึงเครียดขึ้นมาอย่างปัจจุบันทันด่วน ถึงขนาดที่สหรัฐฯ ประกาศส่งเรือบรรทุกเครื่องบินยูเอสเอส อับราฮัม ลินคอล์น (USS Abraham Lincoln) พร้อมกองกำลังทิ้งระเบิด มุ่งหน้ามายังภูมิภาคตะวันออกกลาง เพื่อเป็นการส่งสัญญาณกร้าว เตือนรัฐบาลอิหร่าน ชาติปรปักษ์กับสหรัฐฯ มานาน,ทำไมรัฐบาลสหรัฐฯ จึง ขยับแรง เช่นนี้ ท่ามกลางสถานการณ์ระหว่างอิหร่านกับสหรัฐฯ ที่เปราะบางเป็นทุนเดิมอยู่แล้ว? ย่อมเป็นคำถามที่เกิดขึ้นตามมา,*ที่ปรึกษาด้านความมั่นคงแห่งชาติสหรัฐฯ ออกแถลงการณ์คนแรก,นาย,จอห์น โบลตัน, ที่ปรึกษาด้านความมั่นคงแห่งชาติของสหรัฐฯ เป็นคนแรกที่ออกมากล่าวในเรื่องนี้ เมื่อ 5 พ.ค.62 ว่า สหรัฐฯ ได่ส่งเรือบรรทุกเครื่องบินพร้อมกองบินทิ้งระเบิด รวมถึงเครื่องบินทิ้งระเบิด B-52 มายังตะวันออกกลาง เพื่อเป็นการเตรียมพร้อมอย่างเต็มที่ สำหรับตอบโต้การโจมตีผลประโยชน์ของสหรัฐฯ หรือพันธมิตรในภูมิภาคตะวันออกกลาง ทั้งโดยฝีมือของกลุ่มตัวแทน-กองกำลังพิทักษ์การปฏิวัติอิหร่าน หรือการโจมตีโดยกองทัพอิหร่านตรงๆ,นายโบลตัน ยังกล่าวเตือนด้วยว่า ,สหรัฐฯ จะโจมตีแบบไม่ยั้ง ถ้าผลประโยชน์ของสหรัฐฯ ถูกอิหร่านโจมตี, โดยการเคลื่อนไหวของจอห์น โบลตันในครั้งนี้ ถือเป็นการเคลื่อนไหวที่ไม่ปกติ อีกทั้งยังเป็นการออกแถลงการณ์เตือนอิหร่านอย่างแข็งกร้าว,*เบื้องหลัง การตัดสินใจสำคัญของรัฐบาลทรัมป์,เว็บไซต์ axios ระบุว่า สาเหตุที่ทำให้รัฐบาลประธานาธิบดีโดนัลด์ ทรัมป์แห่งสหรัฐฯ ตัดสินใจส่งเรือบรรทุกเครื่องบิน พร้อมกองกำลังทิ้งระเบิด มายังตะวันออกกลาง เนื่องจาก ,หน่วยข่าวกรองอิสราเอล มอสสาด ได้แจ้งต่อนายโบลตัน ที่ปรึกษาด้านความมั่นคงแห่งชาติสหรัฐฯ กล่าวหาอิหร่านว่า มีความเป็นไปได้ที่กำลังมีแผนจะโจมตีผลประโยชน์ของสหรัฐฯ หรือชาติพันธมิตร ในอ่าวเปอร์เซีย,คณะเจ้าหน้าที่ของอิสราเอล นำโดยนายเมียร์ เบน ชับบาต ที่ปรึกษาด้านความมั่นคงแห่งชาติอิสราเอล ได้แจ้งเรื่องนี้ต่อนายโบลตัน ที่ปรึกษาด้านความมั่นคงแห่งชาติสหรัฐฯ และคณะ ขณะเข้าพบหารือที่ทำเนียบขาวในกรุงวอชิงตัน ดี.ซี. สองสัปดาห์ก่อนที่สหรัฐฯ จะตัดสินใจส่งเรือบรรทุกเครื่องบินยูเอสเอส อับราฮัม ลินคอล์น ไปตะวันออกกลาง,*อ้างอิหร่านมีแผนโจมตีสหรัฐฯ และชาติพันธมิตร อย่างซาอุฯ,หน่วยสืบราชการลับ มอสสาด ของอิสราเอล ยังเผยกับสหรัฐฯ เกี่ยวกับความเป็นไปได้ที่อิหร่านกำลังวางแผนโจมตีกองกำลังสหรัฐฯ ตลอดจนผลประโยชน์ของสหรัฐฯ ในอ่าวเปอร์เซีย รวมทั้งการโจมตีชาติพันธมิตรของสหรัฐฯ อย่างเช่น ซาอุดีอาระเบีย หรือสหรัฐอาหรับเอมิเรตส์ (ยูเออี) , ทว่าขณะเดียวกัน ยังคงไม่แน่ชัดว่าอิหร่านซึ่งถูกสหรัฐฯ กล่าวหาว่าลักลอบพัฒนาอาวุธนิวเคลียร์มาโดยตลอด กำลังพยายามทำอะไร? และมีแผนการจะโจมตีสหรัฐฯ ในอ่าวเปอร์เซียด้วยวิธีการอย่างไร?,*เพนตากอน อนุมัติส่งขีปนาวุธแพทริออต เรือรบเสริมทัพ,ท่ามกลางความตึงเครียดระหว่างสหรัฐฯ กับอิหร่านครั้งใหม่ กระทรวงกลาโหมสหรัฐฯ (เพนตากอน) ยังได้อนุมัติให้ส่งระบบป้องกันขีปนาวุธ แพทริออตอันเลื่องชื่อมาเสริมกำลังในอ่าวเปอร์เซีย รวมทั้งการส่งเรือยูเอสเอส อาร์ลิงตัน ซึ่งใช้ในการลำเลียงนาวิกโยธิน เรือรบสะเทินน้ำสะเทินบก และเฮลิคอปเตอร์มาร่วมเสริมกำลังกับเรือบรรทุกเครื่องบินยูเอสเอส อับราฮัม ลินคอล์น ซึ่งตามรายงานของซีเอ็นเอ็น ระบุว่า เมื่อวันที่ 12 พ.ค.62 เรือยูเอสเอส อับราฮัม ลินคอล์น ได้แล่นผ่านคลองสุเอซเข้ามาถึงทะเลแดงแล้ว,เว็บไซต์อัลจาซีรา รายงานว่า ขีปนาวุธแพตทริออตนั้น มีศักยภาพในการโจมตีเครื่องบินรบ โดรนพิฆาต ขีปนาวุธ และขีปนาวุธนำวิถี โดยขณะนี้ได้มีการนำไปติดตั้งในบาห์เรน จอร์แดน คูเวต กาตาร์ และสหรัฐอาหรับเอมิเรตส์แล้ว,*ดีกรีความตึงเครียดสหรัฐฯ-อิหร่าน พุ่งกระฉูด,สำหรับความตึงเครียดระหว่างอิหร่านกับสหรัฐฯ พุ่งทะยานขึ้นในช่วงไม่กี่สัปดาห์ที่ผ่านมา หลังจากเมื่อ พ.ค.2561 รัฐบาลประธานาธิบดีทรัมป์ได้ถอนตัวออกจากข้อตกลงนิวเคลียร์ที่ทำไว้กับอิหร่าน และชาติมหาอำนาจในปี 2015 ตามด้วยในเดือนเมษายน 2562 รัฐบาลสหรัฐฯ ได้ประกาศขึ้นบัญชี กองกำลังพิทักษ์การปฏิวัติของอิหร่าน มีสถานะเป็นกลุ่มก่อการร้าย,จากการเปิดเผยของเจ้าหน้าที่สหรัฐฯ คนหนึ่งต่อนักข่าวรอยเตอร์ ยังระบุว่า มีรายงานด้านข่าวกรองเรื่องหนึ่งระบุว่า อิหร่านมีการเคลื่อนย้ายขีปนาวุธไปติดตั้งบนเรือ ในขณะที่มีความวิตกกังวลเพิ่มขึ้นถึงภัยคุกคามจากอิหร่านที่สนับสนุนกลุ่มติดอาวุธในอิรัก,นอกจากนั้น เมื่อต้นเดือนพฤษภาคม 2562 การพาณิชย์นาวีของสหรัฐฯยังได้แจ้งเตือน เรือสินค้าของสหรัฐฯ รวมทั้ง เรือบรรทุกน้ำมัน ที่แล่นผ่านน่านน้ำในภูมิภาคตะวันออกกลาง อาจตกเป็นเป้าหมายการโจมตีของอิหร่านด้วย,*อิหม่ามอิหร่าน เตือน กองเรือรบมะกันอาจย่อยยับโดยขีปนาวุธลูกเดียว,ท่ามกลางความเคลื่อนไหวของสหรัฐฯ ที่ส่งเรือบรรทุกเครื่องบิน อาวุธยุทโธปกรณ์มายังตะวันออกกลาง สำนักข่าว ISNA สื่อกึ่งทางการในอิหร่าน รายงาน อยาตุลเลาะห์ ทาบาทาบาอี นีจาด อิหม่ามอาวุโสในอิหร่าน ได้กล่าวขู่สหรัฐฯ อย่างแข็งกร้าวว่า ,กองเรือรบมูลค่าพันล้านดอลลาร์ของสหรัฐฯ สามารถถูกทำลายด้วยขีปนาวุธเพียงลูกเดียวเท่านั้น,ถ้าพวกเขาเหล่านั้นพยายามที่จะเคลื่อนไหวใดๆ ย่อมจะต้องเผชิญหน้ากับขีปนาวุธหลายสิบลูก และเมื่อถึงเวลานั้น เจ้าหน้าที่รัฐบาลจะไม่ได้รับหน้าที่ในปฏิบัติการอันรอบคอบนี้ แต่จะอยู่ในมือของผู้นำอันเป็นที่รักของเรา (อยาตุลเลาะห์ อาลี คาเมเนอี),, อยาตุลเลาะห์ ทาบาทาบาอี นีจาด กล่าว,หลังจากเมื่อวันศุกร์ที่ 9 พ.ค.ที่ผ่านมา ประชาชนชาวอิหร่านหลายพันคนได้ออกมาเดินขบวนสนับสนุนการตัดสินใจของรัฐบาลอิหร่านภายใต้การนำของประธานาธิบดีฮัสซาน โรฮานี ที่ประกาศว่าอิหร่านได้ถอนตัวออกจากบางส่วนของข้อตกลงร่วมว่าด้วยแผนปฏิบัติการครอบคลุม ซึ่งเป็นข้อตกลงนิวเคลียร์ที่ทำกับบรรดา 5 ชาติมหาอำนาจ เมื่อปี 2015 เพื่อเป็นการตอบโต้ความเคลื่อนไหวของสหรัฐฯ.,อ่านข่าว,>>,ช็อก เรือบรรทุกน้ำมันซาอุฯ 2 ลำโดนก่อวินาศกรรมโจมตี นอกชายฝั่ง UAE,>>,ปอมเปโอบึ่งมาอิรักสายฟ้าแลบ สหรัฐฯส่งเรือบรรทุกเครื่องบินขู่อิหร่าน
สถานการณ์ตึงเครียดระหว่างสหรัฐฯ กับอิหร่าน ทวีความตึงเครียดขึ้นมาอย่างปัจจุบันทันด่วน ถึงขนาดที่สหรัฐฯ ประกาศส่งเรือบรรทุกเครื่องบินยูเอสเอส อับราฮัม ลินคอล์นมาตะวันออกกลาง
อิหร่าน-สหรัฐฯ,เรือบรรทุกเครื่องบินยูเอสเอส อับราฮัม ลินคอล์น,โจมตีสหรัฐฯ,โดนัลด์ ทรัมป์,อิหร่าน